Η ψυχοδιαγνωστική αξιολόγηση λαμβάνει χώρα σε άνω του ενός συνεδρίες. Αρχικά, λαμβάνεται ένα περιεκτικό ψυχοκοινωνικό και αναπτυξιακό ιστορικό, το οποίο κατευθύνει την επιλογή των κατάλληλων μέσων συλλογής δεδομένων για την αξιολόγηση. Κατόπιν, διενεργείται μια σειρά ψυχολογικών δοκιμασιών (ψυχομετρικά τεστ), τα οποία μετρούν είτε εκφάνσεις της προσωπικότητας (π.χ. προβολικά τεστ – Rorschach R-PAS, TAT), ψυχοπαθολογία (π.χ. MMPI), νοημοσύνη (π.χ. WAIS-IV), είτε ένα συνδυασμό των παραπάνω. Τα ευρήματα συγκεράζονται από τον κλινικό και διατίθενται σε σχετική σύνοψη αποτελεσμάτων και, εάν βρέθηκαν, ψυχοπαθολογικών ευρημάτων. Μπορούν να αξιοποιηθούν για την επιλογή της κατάλληλης μεθόδου ψυχοθεραπείας, τη διάγνωση ψυχικής διαταραχής, την παραπομπή σε σχετικό επαγγελματία (π.χ. ψυχίατρο) ή και για σκοπούς προσωπικού ενδιαφέροντος και αυτό-αναζήτησης του ατόμου που τη ζητά.